Ба №10/3-338 аз 02.06.2025

 Вазорати рушди иқтисод ва

 савдои Ҷумҳурии Тоҷикистон

Мавзӯъ: оид ба иҷрои «Барномаи рушди геодезия ва харитасозӣ дар

 Ҷумҳурии Тоҷикистон барои солҳои 2022-2026»

Кумитаи давлатии идораи замин ва геодезии Ҷумҳурии Тоҷикистон барои дастгирии ҳамешагӣ ҷиҳати рушди соҳа ба Шумо миннатдории самимӣ баён менамояд.

Дар баробари ин эҳтиромона ба маълумоти Шумо мерасонем, ки айни ҳол бо дастгирии Ҳукумати кишвар татбиқи «Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026», ки бо қарори Ҳукумати Ҷумҳурии Тоҷикистон аз 26 октябри соли 2021, №462 тасдиқ гардидааст, идома дорад.

Ҳадаф аз қабули Барномаи мазкур мусоидат ба рушди соҳаи геодезия ва харитасозӣ, таъминоти иқтисодиёт ва амнияти давлат, баланд бардоштани сатҳу сифати маҳсулоти харитавӣ ва ворид намудани технологияи муосири иттилоотӣ дар самти хизматрасонии соҳавии ҷавобгӯ ба талаботи байналмилалӣ мебошад.

 Қайд намудан ба маврид аст, ки «Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026» стратегия, самтҳои асосӣ, афзалиятҳо, вазифаҳо ва механизми татбиқи сиёсати давлатиро дар соҳаи геодезия ва харитасозӣ барои давраи миёнамӯҳлат муайян намудааст.

Арзиши умумии Барнома 60 млн. 410 ҳазор сомонӣ буда, маблағгузории он аз ҳисоби буҷети ҷумҳуриявӣ 33 млн. 510 ҳазор сомонӣ, аз ҳисоби маблағҳои махсус 14 млн. 90 ҳазор сомонӣ ва аз ҳисоби сармоя ва сарчашмаҳои дигар 12 млн. 810 ҳазор сомонӣ дар назар дошта шудааст.

Тибқи Нақшаи чорабиниҳои амалигардонии Барнома дар соли 2022 арзиши ба нақшагирфташуда 14 млн. 705 ҳазор сомонӣ, аз ҷумла аз ҳисоби буҷети ҷумҳуриявӣ 9 млн. 65 ҳазор сомонӣ, аз ҳисоби маблағхои махсус 3 млн 85 ҳазор сомонӣ ва аз ҳисоби маблағҳои сармоя ва сарчашмаҳои дигар 2 млн 555 ҳазор сомониро ташкил медиҳад.

Бояд қайд кард, ки баррасӣ ва ташаккул (ҳимоя)- и буҷети вазорату идораҳо барои соли оянда дар моҳи сентябри соли 2021 гузаронида шуда, ба имзо расонида шуд, ки дар ин вақт Барномаи мазкур дар баррасии Ҳукумати Ҷумҳурии Тоҷикистон қарор дошт ва аз ин сабаб барои амалишавии Барнома дар соли 2022 аз ҳисоби буҷети давлатӣ маблағ ҷудо нагардида буд. Новобаста ба ҳолати ҳамонвақта барои иҷрои корҳои делимитатсионӣ, демаркатсионӣ ва редемаркатсионии Сарҳади давлатии Ҷумҳурии Тоҷикистон бо давлатҳои ҳамсарҳад ва иҷрои корҳои демаркатсияи Сарҳади давлатии Ҷумҳурии Тоҷикистон бо Ҷумҳурии Ӯзбекистон аз ҳисоби маблағҳои буҷетӣ 3млн. 346 ҳазор сомонӣ, аз ҷумла хариди таҷҳизотҳо 450 ҳазор сомонӣ ҷудо карда шуд, ки иҷрои ин корҳо дар Нақшаи чорабиниҳои амалисозии Барнома дохил буда, маблағи мазкур бо пуррагӣ аз худ карда шуда буд.

 Зикр намудан ба маврид аст, ки «Нақшаи чорабиниҳо оид ба амалигардонии Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026» аз 38 банд иборат буда, иҷрои тамоми корҳо ҳамасола пайдарҳам оварда шудааст.

 Аз ин лиҳоз, Кумитаи давлатӣ корҳои бандҳои «Нақшаи чорабиниҳо оид ба амалигардонии Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026» -ро тасҳеҳ (корректировка) карда, яъне пай дар пайии иҷрои онҳоро танзим намуда, корҳоро дар солҳои 2022, 2023 ва 2024 тибқи бандҳои 1, 2, 8, 10, 12, 13, 15, 16, 17, 19, 22, 23, 24, 26 ва 34-и он тақсим намуда, аз ҳисоби бандҳои боқимондаи нақша, иҷрои корҳоро бо ба инобат гирифтани маблағҳои банақшагирифташуда иҷро намудааст.

 Корҳо барои иҷро дар соли 2025 аз тарафи Кумитаи давлатӣ аз аввали сол ба нақша гирифта шуда буданд, аммо мутаасифона то моҳи апрели соли 2025 маблағгузории Кумитаи давлатӣ аз тарафи Вазорати молия муаян нагардид, ки иҷрои саривақтии корҳоро дар ин дара ба таъхир гузошта шуд.

 Корҳоро асосан корхонаҳои тобеи Кумитаи давлатӣ ба иҷро мерасонанд.

Аз рӯи ҳисоботҳои пешниҳоднамудаи корхонаҳои тобеъ дар солҳои 2022, 2023, ва 2024 корҳои геодезӣ ва харитасозӣ тибқи бандҳои болозикр ба арзиши умумии 22 млн. 127 ҳаз. 410 сомонӣ 37% иҷро гаштаанд, ки аз он 20 млн 460 ҳаз. 819 сомонӣ 61% аз ҳисоби буҷети ҷумҳуриявӣ, 1 666 ҳаз. 591 сомонӣ 13% аз ҳисоби сармоя ва сарчашмаҳои дигар мебошанд. Бандҳои дигари боқимонда аз иҷрои бандҳои болозикр вобастагӣ доранд, чуноне, ки дар боло қайд намуда будем, тибқи тартиб ва марҳила ба марҳила иҷро мегарданд.

Тибқи банди 1 «Азнавсозӣ, таҷдиди техникӣ ва технология дар соҳаи геодезия ва харитасозӣ» - харидории таҷҳизотҳои тарозбандӣ (электронный нивелир) -1 маҷмӯъ, Рейкаи инварӣ (инварная рейка Leica) – 2 рейка, Тахеометри электронӣ Leica – 1 маҷмӯъ, Ноутбук – 1 дона, Проэктор – 1 дона, навигатори дастӣ – 1 дона, Таҷҳизоти геодезии GNSS приемник CHCNAV i90 – 3 маҷмӯъ, ки дар умум 906 800 сомонӣ аз ҳисоби буҷети ҷумҳуриявиро ташкил медиҳанд, иҷро шудааст.

Тибқи банди 2 «Сохтани шабакаҳои координатҳои истифодаи низоми моҳворавии глобалӣ» - дар соли 2022 бо маблағгузории Созмони ҳамкориҳои байналмиллалии Олмони GIZ (529 372 сомонӣ) 7 стансияи доимоамалкунандаи GNSS барқарор ва 1 стансия сохта шудааст, ин кор дар соли 2022 ба иҷрои Нақшаи Барнома ворид карда шуда, маблағгузории он аз ҳисоби сармоя ва сарчашмаҳои дигар нишон дода шудааст. Дар соли 2023 ба маблағи умумии 154 842 сомонӣ 3 стансияи дигар барқарор карда шуда, дар соли 2024 ба маблағи умумии 102 608 сомонӣ дар умум 11 стансия ҳисобрасӣ ва тасовӣ карда шудаанд, ки маблағгузории онҳо аз ҳисоби буҷети давлатии Нақшаи Барнома мебошад, ки инҳо дар умум арзиши 786 822 сомониро ташкил медиҳанд.

Банди 3 «Муайян кардани параметрҳои иртиботии низоми координатии истифодаи умум бо низоми координатҳои СК-42 ва низоми дигари координатӣ» баъд аз бо пуррагӣ ба иҷро расонидани корҳои бандҳои 6, 8, 9 ва 10, яъне муоина, ченкунӣ ва тасовикунии шабакаи геодезии давлатии ҳудуди ҷумҳурӣ ба иҷро расонида мешавад.

Банди 4 «Дар асоси технологияҳои моҳворавӣ коркарди усулҳои куллан нав ва дақиқи аксбардории ҳавоӣ ва ҷустуҷуи геодезӣ бо истифодабарии мустақим аз ҳар гуна воситаҳои мобилӣ» баъд аз сохтани шабакаи давлатии геодезӣ, пурра намудани шабакаи моҳворавӣ ва таъминоти корхонаҳо бо воситаҳои парвозкунанда ва аксгириҳои кайҳонӣ ба иҷро расонида мешавад.

Банди 5 «Истифодаи технологияҳои моҳворавӣ ва рақамиии заминӣ, ҳавоӣ ва кайҳонии оптикоэлектронӣ ва низоми дигари харитасозии рақамӣ дар ҳамкорӣ бо шарикони байналмилалӣ» баъд аз сохтани шабакаи давлатии геодезӣ, пурра намудани шабакаи моҳворавӣ ва таъминоти корхонаҳо бо воситаҳои парвозкунанда ва аксгириҳои кайҳонӣ ба иҷро расонида мешавад.

Банди 6 «Азнавсозии шабакаҳои мавҷудаи геодезии давлатӣ (синфҳои 1-4)» тибқи бандҳои 8 ва 10 корҳои муоинаи пунктҳои шабакаҳои геодезии давлатӣ дар ҳудуди ҷумҳурӣ солҳои 2023-2024 ба итмом расонида шудааст ва дар асоси он Кумитаи давлатӣ ченкунӣ ва тасовикунии пунктҳои шабакаҳои давлатии қаблиро дар соли 2026 ба нақша гирифтаааст, ки дар асоси он шабакаи геодезии давлатии навр сохта таҳия карда мешавад.

Банди 7 «Таъмини ҳифзи нуқтаҳои шабакаи давлатии геодезӣ коркард ва татбиқи механизми самарабахши баланд бардоштани масъулият барои нест кардани нуқтҳои шабакаҳои геодезии давлатӣ» баъд аз пурра иҷро гаштани бандҳои 6, 8, 9 ва 10 ба иҷро расонида мешавад.

Тибқи банди 8 «Коркард ва татбиқи нақшаи ҳамаҷонибаи нигоҳдории шабакаҳои давлатии геодезӣ (синфи 1-4)» - дар соли 2023 1345 пунктҳои шабакаҳои геодезӣ ба маблағи1 056 641 сомонӣ, дар соли 2024 846 пункт ба маблағи 675 487 сомонӣ муоина карда шудаанд, ки дар умум 2191 пунктро ба маблағи 1 732 128 сомонӣ аз ҳисоби буҷети ҷумҳуриявӣ ташкил медиҳанд.

Банди 9 «Азнавсозии шабакаҳои тарозабандии давлатӣ, коркарди шабакаи тарозабандии синфи 1» баъд аз пурра иҷро гаштани бандҳои 8, 9 ва 10 дар якҷоягӣ бо банди 6 ба иҷро расонида мешавад.

Тибқи банди 10 «Коркард ва татбиқи нақшаи ҳамаҷонибаи нигоҳдории шабакаҳои тарозабандии давлатӣ (синфҳои 1-4)» - дар соли 2024 737 пунктҳои тарозабандӣ ба маблағи умумии 884 327 сомонӣ иҷро шудааст, ки аз ҳисоби буҷети ҷумҳуриявӣ мебошад.

Банди 11 «Ташкили асосҳои геодезӣ барои омузиши ҷараёни шиддати қишри руизаминӣ,пешгӯии заминларза, геодинамика ва мониторинги обектҳои стратегӣ» баъд аз пурра иҷро гаштани бандҳои 6, 8, 9 ва 10 геодинамикаи обьектҳои стратегӣ ба иҷро расонида мешаванд.

Тибқи банди 12 «Таҳия,таҷдид ва нашри харитаҳои давлатии топографии тамоми силсилаи миқёсҳо 1:500 - 1:5000, 1:10000 - 1:100000, 1200000 - 1:1000000 дар асоси технологияҳои рақамӣ» - дар соли 2022 харитаҳои топографии миқёси
1: 50 000 ҳудуди Ҷумҳурӣ, харитаҳои топографии миқёси 1: 2000-ҳудуди ноҳияи Ванҷи ВМКБ, инчунин иҷрои корҳо тибқи супоришҳои Ҳукумати Ҷумҳурӣ ва мақомотҳои дахлдор ба маблағи умумии 723 409 сомонӣ аз ҳисоби буҷети ҷумҳуриявӣ, дар соли 2023 таҷдидкунӣ ва тартибдиҳии харитаҳои топографии миқёси 1:50 000, таҷдидкунӣ, омодасозӣ ва нашри харитаҳои топографии миқёси 1:10 000 дар иншоотҳои «Ноҳияи Зафарободи вилояти Суғд», «Ноҳияи Кӯшониёни вилояти Хатлон» ва корҳои топографӣ ва харитасозӣ дар иншооти «Тартиб додни харитаҳои топографии миқёси 1:2000-и шаҳри Хоруғ», инчунин иҷрои корҳо тибқи суришҳои Ҳукумати Ҷумҳурӣ ва мақомоти дахлдор ба маблағи умумии 1 756 610 сомонӣ, дар соли 2024 тартибдиҳӣ ва таҷдиди камералии харитаҳои рақамии топографии миқёси 1:50 000 вобаста ба минтақаи вилояти Суғд ва ноҳияҳои тобеи ҷумҳурӣ, таҷдидкунӣ, омодасозӣ ва нашри харитаҳои топографии рақамии миқёси 1:10 000-и ноҳияи Зафарободи вилояти Суғд, ноҳияи Кӯшониёни вилояти Хатлон ва тартиб додани харитаҳои топографии рақамии миқёси 1:2000-и шаҳри Хоруғ ба маблағи умумии 1 568 237 сомонӣ иҷро шудаанд, ки дар умум дар солҳои 2022, 2023 ва 2024 арзиши иҷрои корҳо 4 048 256 сомониро аз ҳисоби буҷети ҷумҳуриявӣ ташкил медиҳанд.

Тибқи банди 13 «Сохтани харитаҳои заминавии рақамӣ дар асоси харитаҳои топографии миқёсҳои 1:2000-1:10000» - дар соли 2024 Тартиб додани харитаҳои заминавии рақамии миқёси 1:2000-и шаҳраки Шайдони ноҳияи Ашти вилояти Суғд ба маблағи умумии 396 087 сомонӣ сомонӣ аз ҳисоби буҷети ҷумҳуриявӣ иҷро гашта, корҳои банди мазкур дар соли 2025 низ ба нақша гирифта шудааст.

Банди 14 «Бунёди пойгоҳи кушодаи рақамии харитасози миқёсҳои
1:2000-1:10000» корҳои банди мазкур омодагӣ ба тартиб додани бунёди поёгоҳи маълумоти фазоӣ ва ташкили портали иттилоотии ҷуғрофиро дар назар дошта, иҷрои он дар соли 2025 ба нақша гирифта шудааст.

Тибқи банди 15 «Таҳия, чоп ва паҳн кардани харитаҳои (мавзуӣ) соҳавӣ, девории таълимӣ, атласҳои мактабӣ ва харитаҳои (контурӣ) тарҳи ба онҳо» - дар соли 2023 тартибдиҳӣ ва чопи харитаҳо ва нақшҳои мъмурии ноҳияҳои Ҷумҳурии Тоҷикистон, харитаҳои таълимии деворӣ аз фанни география ба миқдори 8 номгӯй (80 нусха) бо муҷаҳази профилҳои пластикӣ ва иҷрои корҳо тибқи суришҳои Кумитаи давлатӣ ва мақомоти дахлдор ба маблағи 944 363 сомонӣ, дар соли 2024 тартибдиҳии атласи мактабии «Географияи иқтисодӣ ва иҷтимоии ҷаҳон» ба маблағи 55 637 сомонӣ ба иҷро расонида шудаанд, ки дар умум 1 000 000 сомонӣ аз ҳисоби буҷети ҷумҳуриявӣ мебошанд.

Тибқи банди 16 «Дақиқ кардани нақшаи ноҳиябандӣ дар ҳудуди Ҷумҳурии Тоҷикистон аз руи марҳилаҳои таҷдиди маводи нақшавӣ ва харитасозӣ» - дар соли 2024 корҳо оид ба муайян намудани сарҳади маъмурии ноҳияҳо ва ҷамоатҳо ба маблағи умумии 70 212 сомонӣ аз ҳисоби буҷети ҷумҳуриявӣ ба иҷро расонида шудааст ва иҷрои банди мазкур дар соли 2025 низ ба нақша гирифта шудааст;

Тибқи банди 17 «Иҷрои аксбардории ҳавоӣ ва харидани аксҳои кайҳонӣ барои навсозии маводи нақшавӣ ва харитасозӣ» - дар соли 2022 ҷиҳати омода намудани ортосуратнақшаҳо аз ширкати ҶСК «Азеркосмос»-и Озарбойҷон аксҳои кайҳонӣ харидорӣ карда шудаанд, ки маблағгузории он аз ҳисоби Созмони ҳамкориҳои байналмиллалии Олмон GIZ 510 177 сомониро ташкил медиҳад, дар соли 2023 корҳои харидорӣ ва коркарди аксҳои кайҳонии ҳудуди ноҳияи Рӯдакӣ ба маблағи 258 574 сомонӣ аз ҳисоби буҷети ҷумҳуриявӣ, дар соли 2024 корҳои харидорӣ ва коркарди аксҳои кайҳонии ноҳияи Мирсайид Алии Ҳамадонӣ ба маблагӣ 80 000 сомонӣ, ҷамоати деҳоти Г. Бердиеви ноҳияи Мурғоб ба маблағи 150 000 сомонӣ аз ҳисоби буҷети ҷумҳуриявӣ ба иҷро расонида шудаанд, ки дар умум 998 751 сомониро ташкил дода, аз он 488 574 сомонӣ аз ҳисоби буҷети ҷумҳуриявӣ ва 510 177 сомонӣ аз ҳисоби сармоя ва сарчашмаҳои дигар мебошанд.

Банди 18 «Ба феҳристи соҳавӣ ворид намудани тамоми маводи мушоҳидаи фосилавии Замин ва истифодабарии он дар сомонаи кушоди иттилоотӣ» корҳои банди мазкур дар маҳзани ягона ҷамъ намудани аксҳои кайҳонӣ ва ҳавоии иҷрогаштаи қаблӣ барои истифодаи онҳо дар корҳои харитасозӣ ва омодагӣ ба тартиб додани бунёди поёгоҳи маълумоти фазоӣ ва ташкили портали иттилоотии ҷуғрофиро дар назар дошта, иҷрои он дар соли 2025 ба нақша гирифта шудааст.

Тибқи банди 19 «Коркарди таснифоти ягонаи ииттилооти харитасозӣ дар шакли метамаълумоти маълумоти фазоӣ» - дар соли 2024 коркарди таснифоти ягона ва аломатҳои шартӣ барои маълумотҳои харитавӣ дар таҳияи нав (единый классификатор и условные знаки для картографической информации) ба маблағи 280 00 сомонӣ, аз ҳисоби буҷети ҷумҳуриявӣ иҷро карда шудааст.

Банди 20 «Ташкили феристҳои ягонаи соҳавии давлатӣ» иҷрои корҳои банди мазкур дар соли 2025 ба нақша гирифта шудааст.

Банди 21 «Ташкили серверҳои пуриқтидор,ки имконоти нусхабардории харита ва нақшаҳоро бо истифода аз шабакаҳои дастраси умум тибқи қонунгузории ҳифзи ҳуқуқи муаллиф дошта бошанд» иҷрои корҳои банди мазкур дар соли 2026 ба нақша гирифта мешавад.

Тибқи банди 22 «Тартибдиҳӣ ва таҷдиди харитаҳои давлатии навигатсионӣ» - дар соли 2022 корҳои геодезӣ ва харитасозӣ барои тақвият бахшидани системаи аэронавигатсионӣ дар фурӯдгоҳҳои байналмиллалии шаҳрҳои Кӯлоб, Бохтар ва Хуҷанд ба маблағи 507 042 сомонӣ аз ҳисоби сармоя ва сарчашмаҳои дигар (маблағгузорон Асотсиятсияи ҳавоии Ҷопон ва ҶСК Фурудгоҳи байналмиллалии Душанбе) ба иҷро расонида шудааст ва дар соли 2025 низ иҷрои банди мазкур ба нақша гирифта шудааст.

Тибқи банди 23 «Иҷрои корҳо оид ба таъминоти топографӣ-геодезӣ, делимитатсия демаркатсия, редемаратсия ва барасмиятдарории сарҳади давлатӣ бо давлатҳои ҳамсарҳад» - дар солҳои 2022, 2023 ва 2024 корҳои геодезӣ ва харитасозӣ дар демаркатсияи Сарҳади давлатии Тоҷикистону Ӯзбекистон, ва делимитатсияи Сарҳади давлатии Тоҷикистону Қирғизистон ба маблағи умумии 9 886 000 сомонӣ аз ҳисоби буҷети ҷумҳуриявӣ ба иҷро расонида шудаанд, ки аз он:

- «Татқиқоти хати сарҳади давлатии Тоҷикистону Ӯзбекистон ва таҳқиқкунии ҷойи гузоштани аломатҳои сарҳадӣ» - дар соли 2024 ба маблағи 246 369 сомонӣ аз ҳисоби буҷети ҷумҳуриявӣ;

- «Ченкунии назоратии шабакаи геодезии махсус на кам аз 20 %»» - дар соли 2022 ба маблағи 230 877 сомонӣ аз ҳисоби буҷети ҷумҳуриявӣ;

- «Пайвандкунии нақшавӣ-баландии аэроаксҳо ва аксҳои кайҳонӣ» - ба маблағи умумии 198 860 сомонӣ, аз он, дар соли 2022 ба маблағи 176 880 сомонӣ, дар соли 2024 ба маблағи 21 980 сомонӣ аз ҳисоби буҷети ҷумҳуриявӣ;

- «Таҷдидкуни (дешифровка)-и ортосуратнақшаҳо» - ба маблағи умумии 2 301 115 сомонӣ, аз он, дар соли 2022 ба маблағи 1 255 831 сомонӣ, дар соли 2023 ба маблағи 541 416 сомонӣ, дар соли 2024 ба маблағи 503 868 сомонӣ аз ҳисоби буҷети ҷумҳуриявӣ;

- «Таҷдидкунӣ ва тартибдиҳии харитаҳои топографӣ барои демаркатсия миқёсҳои 1:10 000 ва 1:50 000» - ба маблағи умумии 1 818 774 сомонӣ, аз он, дар соли 2022 ба маблағи 562 389 сомонӣ, дар соли 2023 ба маблағи 421 736 сомонӣ, дар соли 2024 ба маблағи 834 649 сомонӣ аз ҳисоби буҷети ҷумҳуриявӣ;

- «Муайнкунии радифии координата ва баландии ҷойгиршавии нишонаҳои сарҳадӣ» - ба маблағи умумии 3 728 827 сомонӣ, аз он, дар соли 2022 ба маблағи 525 664 сомонӣ, дар соли 2023 ба маблағи 1 643 669 сомонӣ, дар соли 2024 ба маблағи 1 559 494 сомонӣ аз ҳисоби буҷети ҷумҳуриявӣ мебошанд ва қайд намудан зарур мешуморем, ки маблағи 1 559 494 сомонӣ дар соли 2024 аз тарафи Вазорати молияи Ҷумҳурии Тоҷикистон пардохт карда нашудааст;

- «Аксбардории топографии калонмиқёс дар минтақаҳое, ки ҳангоми муайян намудани гузариши хати Сарҳади давлатӣ тафсилотро талаб менамояд ва инчунин минтақаҳои нишонаҳои сарҳадие, ки аз ду ва се сутун иборатанд» - ба маблағи умумии 35 344 сомонӣ, аз он, дар соли 2022 ба маблағи 12 647 сомонӣ, дар соли 2023 ба маблағи 9 057 сомонӣ, дар соли 2024 ба маблағи 13 640 сомонӣ аз ҳисоби буҷети ҷумҳуриявӣ мебошанд ва қайд намудан зарур мешуморем, ки маблағи 13 640 сомонӣ дар соли 2024 аз тарафи Вазорати молияи Ҷумҳурии Тоҷикистон пардохт карда нашудааст;

- «Корҳои гидрографӣ дар дарёҳои сарҳадӣ, ҷиҳати муайян намудани мавқеи аниқи миёнҷои дарёҳо ва шохобҳои асосии он ва инчунин мансубияти ҷазираҳо» - ба маблағи умумии 676 455 сомонӣ, аз он, дар соли 2022 ба маблағи 132 333 сомонӣ ва дар соли 2023 ба маблағи 544 122 сомонӣ аз ҳисоби буҷети ҷумҳуриявӣ мебошанд;

- «Тайёр намудани асосҳои мустаҳками алюминӣ барои иҷрои корҳои демаркатсионии Сарҳади давлатии Ҷумҳурии Тоҷикистон бо Ҷумҳурии Ӯзбекистон» - дар соли 2022 ба маблағи 269 380 сомонӣ аз ҳисоби буҷети ҷумҳуриявӣ мебошанд.

- Корҳои делимитатсиони Сарҳади давлатии Ҷумҳурии Тоҷикистон бо Ҷумҳурии Қирғизистон – дар соли 2022 ба маблағи 180 000 сомонӣ ва дар соли 2023 ба маблағи 200 000 сомонӣ аз ҳисоби буҷети ҷумҳуриявӣ иҷро карда шудаанд.

Тибқи банди 24 «Иҷрои аксбардории ҳавоӣ,хариди аксҳои кайҳонӣ ва навсозии харитаҳои топографии хатии сарҳад дар тули тамоми пермметри сарҳади давлатӣ» - дар соли 2024 Иҷрои аксгириҳои ҳавоӣ бо ёрии дастгоҳҳои парвозкунандаи бесарнишин дар сарҳади давлатии Тоҷикистону Қирғизистон, коркард кардани аксҳо, тартиб додани ортосуратнақшаҳо дар миқёси 1:2000 ва нашр намудани харитаҳои топографии миқёси 1:10 000 ба маблағи умумии 197 573 сомонӣ аз ҳисоби буҷети ҷумҳуриявӣ.

Банди 25 «Таҳқиқот ва барқароркунии нуқтаҳои геодезӣ дар минтақаҳои сарҳадӣ» - иҷрои банди мазкур (муоинаи пунктҳои геодезӣ ва аломатҳои сарҳадӣ дар минтақаи ВМКБ ва вилояти Хатлон) дар соли 2025 барои омодагӣ ба редемракатсияи сарҳади давлатии байни Ҷумҳурии Тоҷикистон ва Афғонистон ба нақша гирифта шудааст.

Тибқи банди 26 «Таъминоти топонимаи сарҳади давлатӣ» - дар соли 2024 корҳои омода ва таҳия намудани харитаҳои топонимии ҳудуди наздисарҳадии Ҷумҳурии Тоҷикистон бо Ҷумҳурии мардумии Чин ба маблағи умумии 300 001 сомонӣ аз ҳисоби буҷети ҷумҳуриявӣ ба иҷро расонида шудааст.

Банди 27 «Таъминоти техникӣ ва барномаҳо барои бунёди инфрасохтор ва рушди иттилооти соҳавӣ» - иҷрои банди мазкур дар соли 2026 ба нақша гирифта мешавад.

Банди 28 «Бунёди поёгоҳи маълумоти фазоӣ ва ташкили портали иттилоотии ҷуғрофӣ» - иҷрои банди мазкур дар соли 2025 ба нақша гирифта шудааст.

Банди 29 «Ҷорӣ намудани тартибот ва технологияҳои ҳамкориҳои иттилоотӣ байни мақомоти давлатӣ» - иҷрои банди мазкур баъ аз иҷрои банди 28 таъмин карда мешавад.

Банди 30 «Бартараф намудани маҳдудиятҳои боздорандаи рушди яқ қатор соҳаҳо дар ҳолати махфӣ будани низоми координатаҳо яъне мавҷуд набудани низоми координати кушода» - дар сурати сохтани шабакаи геодезии кушода дар ҳудуди ҷумҳурӣ ва коркарду такмили дастурамалҳо, тартибу қоидаҳо, санаду меъёрҳои истифодабарии ҳуҷҷатҳо ва маводҳои геодезӣ ва харитасозӣ тибқи қонунгузорӣ амалӣ карда мешавад.

Банди 31 «Таҳияи санадҳои меъёрии ҳуқуқии дахлдор ва таҳлили санадҳои қонунгузории амалкунандаи соҳа» - такмил ва таҳияи санадҳои меъёрии соҳа дар Кумитаи давлатӣ ба роҳ монда шудааст.

Банди 32 «Такмили санадҳои меъёрии ҳуқуқии идоравӣ» - такмили санадҳои меъёрии ҳуқуқии идоравӣ дар Кумитаи давлатӣ ба роҳ монда шудааст.

Банди 33 «Таклифи пешниҳодҳо оид ба таъмини Қонуни Ҷумҳурии Тоҷикистон «Дар бораи геодезия ва харитасозӣ»- дар сурати такмил ва таҳияи санаду меърҳои нави соҳаи геодезия ва харитасозӣ қонкуни болозикр коркард ва такмил дода мешавад.

Тибқи банди 34 «Ташкили низоми такмили ихтисоси мутахасисони соҳа» - дар соли 2023-ҷиҳати иҷрои банди мазкурро 6 нафар корманди Кумитаи давлатӣ тибқи Барномаи ҳамкориҳои техникию иқтисодии Ҳиндустон (ITEC), дар курсҳои махсуси омӯзишӣ дар мавзӯњои «Environmental Managment», «International Trading programme on Earltch Sekurity and Protektion of Workers» ва «Skill gap study and anayisis for mapping employment opportunities» иштирок намуданд, ки маблағгузории роҳкирои онҳо аз ҳисоби Барномаи ҳамкориҳои техникию иқтисодии Ҳиндустон (ITEC)) 120 000 сомонӣ, дар соли 2024 тибқи Ёддошти тафоҳуми ҳамкорӣ байни Кумитаи давлатии идораи замин ва геодезии Ҷумҳурии Тоҷикистон ва Созмони нақшабардории Ҷумҳурии Исломии Эрон 19-26 майи соли 2024 дар шаҳри Теҳрони Ҷумҳурии Исломии Эрон курси омӯзишӣ баргузор гардид, ки 10 нафар мутахассисони Кумитаи давлатӣ ва корхонаҳои тобеъ дар он иштирок намуда, онро бо мувафақият хатм намуда, бо сертификат сарфароз гардонида шудаанд, ки роҳкирои 4 навари онҳо 13 410 сомонӣ аз ҳисоби буҷети ҷумҳуриявӣ пардохт карда шудаанд;

Тибқи банди 35 «Татбиқ ва бастани созишномаҳои байналмилалӣ дар самти геодезия ва харитасозӣ» - корхонаҳои тобеъ кӯшиш ба харҷ дода истодаанд, ки сармоя ва сарчашмаҳои дигарро дарёфт намуда, корҳоро ба анҷом расонанд, аз ҷумла:

- Корхонаи воҳиди давлатии аэрогеодезии Душанбе дар ҳамкорӣ бо ширкати Geostory Co. Ltd - и Ҷумҳурии Корея лоиҳаи муштараки инвеститсионӣ – Бунёди маркази технологии иттилооти маконии миллӣ дар Ҷумҳурии Тоҷикистон”- ро таҳия намуда, баъди анҷоми мувофиқа бо вазорату идораҳои марбутаи ҷумҳурӣ, барои маблағгузорӣ ба ҷониби кореягӣ пешниҳод менамояд. Маблағи лоиҳа 3.9 миллион доллари ИМА ташкил дода, дар сурати ба маблағгузорӣ қабул шуданаш аз ҷониби мақомотҳои марбутаи Ҷумҳурии Корея солҳои 2026-2029 татбиқ хоҳад шуд.

- Бонки рушди Осиё тибқи дархости Корхонаи воҳиди давлатии аэрогеодезии Душанбе оид ба мусоидат дар бунёди технологияҳои муосир дар соҳа, озмуни байналмилалӣ эълон намуда, ширкати «GISFY Private Limited»-и Ҷумҳурии Ҳиндустонро барои тайёр намудани асосноккунии иқтисодӣ ва техникии лоиҳа оид ба бунёди Инфрасохтори миллии маълумоти маконӣ ё Системаи иттилоотии заминро дар Ҷумҳурии Тоҷикистон вазифадор намуд. Дар соли равон, асосноккунии лоиҳаи зикргардида ба итмом расонида шуда, он ба баррасии Бонки Осиёии Рушд барои маблағгузорӣ пешниҳод карда шуд.

Дар рафти асосноккунии номбаршуда дизайни пешакии лоиҳа таҳия шуда, он тамоми самтҳои соҳаро дар бар мегирад. Аз ҷумла, хариди аксҳои дақиқ, пурзур намудани иқтидори техникӣ ва барномавӣ дар самти геодезия, харитасозӣ ва заминсозӣ, бунёди Системаи иттилоотии замин ва Инфрасохтори миллии маълумоти макониро дар назар дорад.

Дар сурати маблағгузорӣ шудани лоиҳа, рақамикунонии пурраи соҳа ба иҷро расонида хоҳад шуд.

Корхонаи воҳиди давлатии «Фабрикаи харитасозӣ» дар ҳабастагӣ бо лоиҳаи сармоягузории «Рушди таҳсилоти географӣ дар Ҷумҳурии Тоҷикистон» корҳои вобаста ба тартибдиҳӣ, истеҳсол ва тақсимоти маводҳои харитавии таълимии фанни табиатшиносӣ, география ва таърихро дар муассисаҳои таҳсилоти миёнаи умумии Тоҷикистон лоиҳабандӣ намудааст, ки он дар базаи истеҳсолии корхонаи воҳиди давлатии “Фабрикаи харитасозӣ” бо маблағи 7 млн 500 ҳазор доллари ИМА иҷро карда мешавад. Лоиҳа барои дарёфти донорони хориҷӣ дар корбарӣ қарор дорад.

Банди 36 «Омодасозии пешниҳод барои иштирок дар кори Федератсияи байналмилалии геодезистҳо, Ҷамъияти байналмилалии фотограметрия ва мушоҳидаи фосилавӣ ва Ассотсиатсияи байналмилалии харитасозҳо» дар сурати таклифи федератсия ва ассотсиясияи болозикр Кумитаи давлатӣ иштироки мутахассисонро таъмин менамояд.

 Банди 37 «Ҳамкориҳо дар соҳаи омӯзиши ҳаракатҳои қишри замин бо мақсади пешгӯии заминларза дар доираи Барномаҳои ҳамкории бисёрҷонибаи тиҷоративу иқтисодии Созмони Ҳамкории Шанхай» то имрӯз ҳамкорӣ дар ин самт ба роҳ монда нашудааст.

Дар доираи банди 38 тибқи Ёддошти тафоҳуми ҳамкорӣ байни Кумитаи давлатии идораи замин ва геодезии Ҷумҳурии Тоҷикистон ва Созмони нақшабардории Ҷумҳурии Исломии Эрон 19-26 майи соли 2024 дар шаҳри Теҳрони Ҷумҳурии Исломии Эрон курси омӯзишӣ баргузор гардид, ки 10 нафар мутахассисони Кумитаи давлатӣ ва корхонаҳои тобеъ дар он иштирок намуда, онро бо мувафақият хатм намуда, бо сертификат сарфароз гардонида шудаанд.

Инчунин, дар доираи Ёддошти болозикр аз 9 то 13 июни соли 2024 дар шаҳри Теҳрони Ҷумҳурии Исломии Эрон ҳайати расмии Кумитаи давлатии идораи замин ва геодезии Ҷумҳурии Тоҷикистон таҳти роҳбарии раиси Кумитаи давлатӣ аз Созмони нақшабардории Ҷумҳурии Исломии Эрон дидан намуданд.

Мутахассисони корхонаҳои тобеъ дар кори Шӯрои байнидавлатӣ оид ба геодезия, харитасозӣ, кадастр ва мушоҳидаи фосилавии Замини давлатҳои иштирокчии Иттиҳоди Давлатҳои Мустақил ба тарзи видеоалоқа мунтазам иштирок менамоянд.

Кумитаи давлатӣ, минбаъд низ кӯшиш ба харҷ медиҳад, ки ҳамаи он бандҳои дар Нақшаи чорабиниҳои оид ба амалигардонии Барномаи рушди геодезия ва харитасозӣ дар Ҷумҳурии Тоҷикистон барои солҳои 2022-2026 дарҷ гардидаро бо пуррагӣ ва дар мӯҳлати муайяншуда иҷро намояд.

Муовини Раис Одилбекзода Д.